CELEX: 62007TA0312
Language: sk
Date: 2011-10-12 00:00:00
Title: Vec T-312/07: Rozsudok Všeobecného súdu z  12. októbra 2011 — Dimos Peramatos/Komisia ( „Finančná pomoc priznaná na projekt v oblasti životného prostredia — LIFE — Rozhodnutie o čiastočnom vymáhaní vyplatenej sumy — Určenie povinností príjemcu prijatých v rámci financovaného projektu — Legitímna dôvera — Povinnosť odôvodnenia“ )

26.11.2011   
            
            
               SK
            
            
               Úradný vestník Európskej únie
            
            
               C 347/27
            
         Rozsudok Všeobecného súdu z 12. októbra 2011 — Dimos Peramatos/Komisia
   (Vec T-312/07) (1)
   
   (Finančná pomoc priznaná na projekt v oblasti životného prostredia - LIFE - Rozhodnutie o čiastočnom vymáhaní vyplatenej sumy - Určenie povinností príjemcu prijatých v rámci financovaného projektu - Legitímna dôvera - Povinnosť odôvodnenia)
   2011/C 347/40
   Jazyk konania: gréčtina
   
      Účastníci konania
   
   
      Žalobca: Dimos Peramatos (Perama, Grécko) (v zastúpení: G. Gerapetritis a P. Petropoulos, advokáti)
   
      Žalovaná: Európska komisia (v zastúpení: M. Condou-Durande a A.-M. Rouchaud-Joët, splnomocnení zástupcovia, za právnej pomoci A. Somou, advokát)
   
      Predmet veci
   
   Žaloba smerujúca k zrušeniu, alebo subsidiárne k zmene rozhodnutia Komisie K(2005) 5361 zo 7. decembra 2005, týkajúceho sa oznámenia o dlhu č. 3240504536, zaslaného Dimosovi Peramatosovi (obec Perama) na účely vymáhania finančnej pomoci vyplatenej Komisiou v rámci subvencie poskytnutej Dimosovi Peramatosovi rozhodnutím Komisie K (97)/1997/v konečnom znení/29 zo 17. júla 1997
   
      Výrok rozsudku
   
   
               1.
            
            
               Žaloba sa zamieta.
            
         
               2.
            
            
               Dimos Peramatos znáša svoje vlastné trovy konania a je povinný nahradiť trovy konania, ktoré vznikli Európskej komisii, vrátane trov konania o nariadení predbežného opatrenia.
            
         
      (1)  Ú. v. EÚ C 283, 24.11.2007.